rejauldu/bengali-wikipedia huggingface dataset:
মাধ্যমিক ও উচ্চ মাধ্যমিক শিক্ষা বোর্ড, চট্টগ্রাম বাংলাদেশের চট্টগ্রাম বিভাগের বৃহত্তর চট্টগ্রাম ও পার্বত্য চট্টগ্রাম অঞ্চলের মাধ্যমিক ও উচ্চ মাধ্যমিক শিক্ষার সংগঠন, নিয়ন্ত্রণ, তত্ত্বাবধান ও উন্নয়নের জন্য দায়িত্ব প্রাপ্ত সংস্থা। এটি উক্ত এলাকার মাধ্যমিক ও উচ্চ মাধ্যমিক শিক্ষাপ্রতিষ্ঠানের নিয়ন্ত্রক কর্তৃপক্ষ হিসেবে কাজ করে। এই শিক্ষা বোর্ড ১৯৯৫ সালে বাংলাদেশের চট্টগ্রাম শহরে প্রতিষ্ঠিত হয়। চট্টগ্রামের পাঁচলাইশ থানার ষোলশহর এলাকায় এর দাপ্তরিক ভবন অবস্থিত। ১লা জুলাই ১৯৯৫ সাল থেকে এর কার্যক্রম শুরু হয়। বর্তমানে প্রতিষ্ঠানটি ১১২৫ টি মাধ্যমিক ও ২৭৯ টি উচ্চ মাধ্যমিক বিদ্যালয় এর নিয়ন্ত্রক।   গঠন  thumb|১৯৯৫ সালে চট্টগ্রাম শিক্ষা বোর্ড প্রতিষ্ঠার গেজেট।  বোর্ডের অধ্যাদেশ অনুসারে, এটি চট্টগ্রাম, কক্সবাজার, রাঙ্গামাটি, বান্দরবান ও খাগড়াছড়ি জেলার মাধ্যমিক ও উচ্চ মাধ্যমিক পর্যায়ের শিক্ষাপ্রতিষ্ঠানসমূহের তদারকি, মাধ্যমিক ও উচ্চ মাধ্যমিক স্তরের সরকারি  পরীক্ষাসমূহ পরিচালনা ও উন্নয়নের জন্যে ক্ষমতাপ্রাপ্ত শিক্ষাপ্রতিষ্ঠান; যা পূর্ব পাকিস্তান মাধ্যমিক ও উচ্চ মাধ্যমিক শিক্ষা অর্ডিন্যান্স ১৯৬১ (East Pakistan Ordinance No. XXXIII of 1961, Section 3A(1)) ও এর ১৯৬২ খ্রিষ্টাব্দের ষোড়শ এবং ১৯৭৭ খ্রিষ্টাব্দের সপ্তদশ সংশোধনী দ্বারা দায়িত্বপ্রাপ্ত।   পটভূমি  চট্টগ্রাম মাধ্যমিক ও উচ্চ মাধ্যমিক শিক্ষা বোর্ড প্রতিষ্ঠিত হওয়ার পূর্বে চট্টগ্রাম ও চট্টগ্রাম পার্বত্য অঞ্চলের নিয়ন্ত্রণাভার ছিল কুমিল্লা শিক্ষা বোর্ডের অধীনে। বর্তমানে এই শিক্ষা বোর্ড চট্টগ্রাম অঞ্চলের পার্বত্য এলাকাসহ সর্বমোট ২১,৫৩১ বর্গ কিলোমিটার ভৌগোলিক এলাকার ১২৪ টি প্রাথমিক বিদ্যালয়, ৯৬১ টি মাধ্যমিক বিদ্যালয় এবং ১৯৫ টি মহাবিদ্যালয়সহ সর্বমোট ১২৮০ টি শিক্ষাপ্রতিষ্ঠান পরিচালনার দায়িত্ব পালন করে।   কার্যক্রম   আওতাধীন মাধ্যমিক ও উচ্চ মাধ্যমিক শিক্ষাপ্রতিষ্ঠানগুলো পরিবীক্ষণ, পরিদর্শন তাদের শিক্ষাক্রমিক দূর্বলতা সনাক্তকরণ।  নবম ও একাদশ শ্রেণীর শিক্ষার্থীদের রেজিস্ট্রেশন কার্ড প্রস্তুতকরণ ও বিতরণ এবং জেএসসি, এসএসসি এবং এইচএসসি পরীক্ষা পরিচালনা।  প্রশ্নপত্র তৈরী, মূল্যায়ন, বিজি প্রেসের মাধ্যমে ছাপানো, ওআরএম কাগজসহ উত্তরপত্র বিতরণ।  পরীক্ষার খাতা মূল্যায়ন, নির্ধারিত সময়ের মধ্যে ফল প্রকাশ করে টেবুলেশন শিট, নম্বরপত্র ও সনদ প্রস্তুত এবং শিক্ষার্থীদের মাঝে বিতরণ।  সহ পাঠ্যক্রমিক কার্যক্রম পরিচালনা করা।  স্কুলের ম্যানেজিং কমিটি এবং কলেজের গভর্নিং বডি অনুমোদন দান এবং তাদের যেকোন বিরোধ নিষ্পত্তি করা।  মানসম্মত শিক্ষার জন্য শিক্ষকদের উৎসাহিত করা।  রেকর্ড সংরক্ষণ করা।  তথ্যসূত্র সংগ্রহ দাপ্তরিক সাইট থেকে।   বিভাগসমূহ   ক্রম  বিভাগের নাম  ১  সংস্থাপন বিভাগ  ২  পরীক্ষা বিভাগ ৩  হিসাব ও নিরীক্ষা বিভাগ ৪  মহাবিদ্যালয় বিভাগ ৫  বিদ্যালয় বিভাগ  তথ্যসূত্র সংগ্রহ দাপ্তরিক সাইট থেকে।   আরও দেখুন   বাংলাদেশের শিক্ষা বোর্ড তালিকা  বাংলাদেশের শিক্ষাব্যবস্থা   তথ্যসূত্র    আরও পড়ুন   নতুন বই হাতে উল্লসিত শিক্ষার্থীরা   বহিঃসংযোগ     শিক্ষা মন্ত্রণালয়   ফলাফলের সরকারি ওয়েবসাইট  বিষয়শ্রেণী:১৯৯৫-এ বাংলাদেশে প্রতিষ্ঠিত মাদ্রাসা  শিক্ষা চট্টগ্রাম  বিষয়শ্রেণী:চট্টগ্রামে শিক্ষা
অ্যাডাম ডেভিড লালানা (; জন্ম: ১০ মে ১৯৮৮; অ্যাডাম লালানা নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ব্রাইটন অ্যান্ড হোভ আলবিয়নের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলেন।  ২০০৬ সালে, লালানা ইংল্যান্ড অনূর্ধ্ব-১৮ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। প্রায় দুই বছর যাবত ইংল্যান্ডের বয়সভিত্তিক দলের হয়ে খেলার পর, তিনি ২০১৩ সালে ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ৩৪ ম্যাচে ৩টি গোল করেছেন।   প্রারম্ভিক জীবন  অ্যাডাম ডেভিড লালানা ১৯৮৮ সালের ১০ই মে তারিখে ইংল্যান্ডের সেন্ট অলবান্সে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  লালানা ইংল্যান্ড অনূর্ধ্ব-১৮, ইংল্যান্ড অনূর্ধ্ব-১৯ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ইংল্যান্ডের বয়সভিত্তিক দলের হয়ে তিনি প্রায় ২ বছরে ৫ ম্যাচে অংশগ্রহণ করে ১টি গোল করেছেন।   পরিসংখ্যান   আন্তর্জাতিক    দল  সাল  ম্যাচ  গোল ইংল্যান্ড  ২০১৩  ২  ০ ২০১৪  ১১  ০ ২০১৫  ৬  ০ ২০১৬  ১০  ৩ ২০১৭  ৪  ০ ২০১৮  ১  ০ সর্বমোট  ৩৪  ৩   তথ্যসূত্র    বহিঃসংযোগ                        বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ পুরুষ ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ব্রাইটন অ্যান্ড হোভ আলবিয়ন ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:ইংল্যান্ডের আন্তর্জাতিক ফুটবলার বিষয়শ্রেণী:লিভারপুল ফুটবল ক্লাবের খেলোয়াড় বিষয়শ্রেণী:সাউদাম্পটন ফুটবল ক্লাবের খেলোয়াড় বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:এএফসি বোর্নমাথের খেলোয়াড় বিষয়শ্রেণী:উয়েফা ইউরো ২০১৬-এর খেলোয়াড় বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
থাম্ব| অ্যানিউরিন বেভান বেভানিজম ছিল ১৯৫০-এর দশকের শেষের দিকে অ্যানিউরিন বেভানের নেতৃত্বে লেবার পার্টির বামপন্থী একটি আন্দোলন যার মধ্যে রিচার্ড ক্রসম্যান, মাইকেল ফুট এবং বারবারা ক্যাসেলও অন্তর্ভুক্ত ছিল।Matt Beech, et al. eds. The Struggle for Labour's Soul: Understanding Labour's Political Thought Since 1945 (2004) pp 7-23. বেভানিজমের বিরোধিতা করেছিল গেটস্কেলাইটরা,  দলের মধ্যে মধ্যপন্থী সামাজিক গণতন্ত্রীরা। গাইটস্কেলাইটরা সাধারণত পার্লামেন্টের অভ্যন্তরে বেশিরভাগ যুদ্ধে জয়লাভ করেছিল, কিন্তু স্থানীয় শ্রম কর্মীদের মধ্যে বেভানিজম শক্তিশালী ছিল। পারমাণবিক অস্ত্রের ইস্যুতে বেভানাইটরা বিভক্ত হয়ে পড়ে এবং ১৯৬০ সালে বেভানের মৃত্যুর পর আন্দোলনটি ম্লান হয়ে যায়।  তথ্যসূত্র    আরও পড়ুন   Foote, Geoffrey. "The Bevanite Left" in Foote, ed., The Labour Party’s Political Thought. Palgrave Macmillan UK, 1997, pp. 260–278.  Jenkins, Mark. Bevanism, Labour's High Tide: The Cold War and the Democratic Mass Movement (Spokesman Press, 1979).  Jobson, Richard. "'Waving the Banners of a Bygone Age', Nostalgia and Labour's Clause IV Controversy, 1959–60." Contemporary British History 27.2 (2013): 123–144.  Steck, Henry J. "Grassroots Militants & Ideology: The Bevanite Revolt." Polity 2.4 (1970): 426–442.  বিষয়শ্রেণী:সমাজতন্ত্রের ধরন বিষয়শ্রেণী:সামাজিক গণতন্ত্র বিষয়শ্রেণী:নামীয় রাজনৈতিক মতাদর্শ বিষয়শ্রেণী:শ্রমিক দল (যুক্তরাজ্য) এর ইতিহাস বিষয়শ্রেণী:শ্রমিক দল (যুক্তরাজ্য) এর উপদল বিষয়শ্রেণী:গণতান্ত্রিক সমাজতন্ত্র
মাই অটোবায়োগ্রাফি হল চলচ্চিত্র নির্মাতা ও অভিনেতা চার্লি চ্যাপলিন রচিত আত্মজীবনীমূলক বই। ১৯৬৪ সালে সিমন অ্যান্ড শুস্টার থেকে এটি প্রথম প্রকাশিত হয়। বইটিতে বিংশ শতাব্দীর এই চলচ্চিত্র নির্মাতা ও তারকার জীবনচিত্র ব্যক্ত করা হয়েছে। চ্যাপলিন: হিজ লাইফ অ্যান্ড আর্ট ও এই বইটি ১৯৯২ সালে রিচার্ড অ্যাটনবারা নির্মিত পূর্ণদৈর্ঘ্য চলচ্চিত্র চ্যাপলিন-এর মূল উপাদান হিসেবে ব্যবহার করা হয়। দ্য শিকাগো ট্রিবিউন বইটি সম্পর্কে লিখে, "কোন অভিনয়শিল্পীর লেখা সেরা আত্মজীবনী" ও "চমকপ্রদ কাজ"। তবে ন্যাশনাল বোর্ড অব রিভিউ-এর জ্যাক স্পেয়ার্স বইটিকে "চলচ্চিত্রের ইতিহাস হিসেবে হতাশাব্যঞ্জক ও ত্রুটিযুক্ত এবং সাহিত্য হিসেবে মাঝারি মানের" বলে উল্লেখ করেন।  তথ্যসূত্র  বহিঃসংযোগ  বিষয়শ্রেণী:১৯৬৪-এর বই বিষয়শ্রেণী:চার্লি চ্যাপলিন
কুমার নদ বাংলাদেশের দক্ষিণ-পশ্চিমাঞ্চলের চুয়াডাঙ্গা জেলা, কুষ্টিয়া জেলা, ঝিনাইদহ জেলা ও মাগুরা জেলায় অবস্থিত অন্যতম নদী। নদীটির দৈর্ঘ্য ১২৪ কিলোমিটার, গড় প্রস্থ ৭৫ মিটার। বাংলাদেশ পানি উন্নয়ন বোর্ড বা "পাউবো" কর্তৃক কুমার নদের প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১০।  প্রবাহ কুমার নদটি চুয়াডাঙ্গা জেলার আলমডাঙ্গা উপজেলার ডাউকি ইউনিয়নে প্রবহমান মাথাভাঙ্গা নদী থেকে উৎপত্তি লাভ করেছে। অতঃপর মাগুরা সদর উপজেলার পৌরসভা পর্যন্ত প্রবাহিত হয়ে নবগঙ্গা নদীতে পতিত হয়েছে।   আরও দেখুন   বাংলাদেশের নদীর তালিকা  তথ্যসূত্র  বিষয়শ্রেণী:চুয়াডাঙ্গা জেলার নদী বিষয়শ্রেণী:কুষ্টিয়া জেলার নদী বিষয়শ্রেণী:ঝিনাইদহ জেলার নদী বিষয়শ্রেণী:মাগুরা জেলার নদী বিষয়শ্রেণী:আলমডাঙ্গা উপজেলা বিষয়শ্রেণী:মাগুরা সদর উপজেলা বিষয়শ্রেণী:মিরপুর উপজেলা বিষয়শ্রেণী:কুমারখালী উপজেলা বিষয়শ্রেণী:শৈলকুপা উপজেলা বিষয়শ্রেণী:বাংলাদেশের নদী
ব্লু হিল উপসাগর হল মার্কিন যুক্তরাষ্ট্রের মেইন, হ্যানকক কাউন্টির মাউন্ট ডেজার্ট দ্বীপের পশ্চিমে অবস্থিত একটি উপসাগর। আনুমানিক  দীর্ঘ, এর প্রবেশপথে সোয়ানস দ্বীপ এবং প্লাসেন্টিয়া দ্বীপ দ্বারা এর দক্ষিণ সীমানা নির্ধারণ করা হয়েছে; ব্লু হিল শহরটি একেবারে শেষ প্রান্তে অবস্থিত। মরগান উপসাগর, ইউনিয়ন রিভার উপসাগর, এবং ওয়েস্টার্ন উপসাগর এতে পতিত হয়। উপসাগরের উত্তরে লং আইল্যান্ড হল মেইনের বৃহত্তম জনবসতিহীন দ্বীপ।  সুরক্ষিত জলের কারণে, ব্লু হিল উপসাগর বিনোদনমূলক বোটারদের কাছে জনপ্রিয়। কাঁকড়া, গলদা চিংড়ি এবং অন্যান্য মৎস্যসম্পদ ছাড়াও উপসাগরে স্যামন এবং ঝিনুক পালন করা হয়। উপসাগরের উপকূলগুলি পোতাশ্রয়ের সীলগুলির জন্য একটি গুরুত্বপূর্ণ প্রজনন ক্ষেত্র।   তথ্যসূত্র   বিষয়শ্রেণী:মেইনের উপসাগর বিষয়শ্রেণী:মাউন্ট ডেজার্ট দ্বীপ বিষয়শ্রেণী:হ্যানকক কাউন্টি, মেইনের উপসাগর
জেনি স্যান্ডিসন (জন্ম ১৯১০) ছিলেন একজন অ্যাংলো-ইন্ডিয়ান টেনিস খেলোয়াড়। তিনি বাংলার (বর্তমানে পশ্চিমবঙ্গ, ভারত) খড়গপুরে, জন্মগ্রহণ করেন।   কর্মজীবন  ১৯২৭ সালের জানুয়ারিতে জেনি তাঁর প্রথম টুর্নামেন্ট খেলেন। তিনি বেঙ্গল চ্যাম্পিয়নশিপে খেলেছিলেন এবং ফাইনালে পৌঁছেছিলেন। ফাইনালে তিনি ইএস গ্রাহামের কাছে হেরে যান। তিনিই প্রথম মহিলা যিনি ১৯৩০ থেকে ১৯৩৫ সাল পর্যন্ত ছয় বছরের জন্য মহিলাদের একক টেনিসের শীর্ষস্থান ধরে রেখেছিলেন। তিনি একবার ১৯৩০ সালে, সুরবিটনে সারে চ্যাম্পিয়নশিপ টুর্নামেন্টে বেটি নুথালকে পরাজিত করেছিলেন। Archived from original  via Wayback Machine on 5 December 2012 জেনি ছিলেন ভারতীয় বংশোদ্ভূত প্রথম খেলোয়াড় যিনি ১৯২৯ সালে উইম্বলডনে খেলেন কিন্তু প্রথম রাউন্ডে হেরে যান। ১৯২৯ এবং ১৯৩০ সালে তিনি দুবার উইম্বলডনে প্রতিদ্বন্দ্বিতা করার সুযোগ পেয়েছিলেন।  ১৯২৯ থেকে ১৯৩০ সাল পর্যন্ত ইংল্যান্ডে থাকার সময় জেনি একজন টাইপিস্ট হিসাবে নিজের খরচ চালিয়ে ছিলেন। ১৯৩০ সালের ৪ঠা অক্টোবর জেনি কলকাতায় ফিরে আসেন মালবেরা জাহাজে চড়ে সমুদ্র যাত্রা করে। তাঁর বাকি জীবনে তিনি আর ভারতীয় উপমহাদেশের বাইরে ভ্রমণ করেননি।  জেনি তাঁর পুরো খেলোয়াড় জীবনে, এলাহাবাদে ১৯২৭ সালের অল ইন্ডিয়া চ্যাম্পিয়নশিপ থেকে কলকাতায় ১৯৩৮ সালের মধ্যে ২০টিরও বেশি একক শিরোপা জিতেছেন। তাঁর দখলে সাতবার অল ইন্ডিয়া চ্যাম্পিয়নশিপ জেতার গৌরবও রয়েছে। তিনি কলকাতার সাউথ ক্লাবে অনুষ্ঠিত বেঙ্গল চ্যাম্পিয়নশিপও ছয়বার জিতেছিলেন (১৯২৮ - ১৯৩১, ১৯৩৪, ১৯৩৭)। ১৯৩০ সালে বেকেনহাম ( কেন্ট চ্যাম্পিয়নশিপ ) ছিল তাঁর সবচেয়ে উল্লেখযোগ্য শিরোপা।Archived from original  via Wayback Machine on 5 December 2012   পরিবার  তিনি ইঙ্গ-ভারতীয় সম্প্রদায়ের (অ্যাংলো ইন্ডিয়ান) একজন ছিলেন এবং একটি মিশ্র পরিবার থেকে এসেছিলেন। তাঁর বাবা রেলে চাকরি করতেন। জেনি বিয়ে করেছিলেন টেরেন্স বোল্যান্ডকে।   তথ্যসূত্র   বিষয়শ্রেণী:পশ্চিমবঙ্গের নারী ক্রীড়াবিদ বিষয়শ্রেণী:ভারতীয় নারী টেনিস খেলোয়াড় বিষয়শ্রেণী:ইঙ্গ-ভারতীয় ব্যক্তিত্ব বিষয়শ্রেণী:মৃত্যুর সাল অনুপস্থিত বিষয়শ্রেণী:১৯১০-এ জন্ম
খরনা রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার পটিয়া উপজেলায় অবস্থিত একটি রেলওয়ে স্টেশন।  ইতিহাস আসাম বেঙ্গল রেলওয়ে কম্পানি চট্টগ্রাম-ষোলশহর লাইন ১৯২৯ সালে, ষোলশহর-নাজিরহাট লাইন ১৯৩০ সালে, ষোলশহর-দোহাজারী লাইন ১৯৩১ সালের মধ্যে নির্মাণকাজ শেষ করে। ষোলশহর দোহাজারী লাইনের স্টেশন হিসেবে খরনা রেলওয়ে স্টেশন তৈরি করা হয়।  পরিষেবা খরনা রেলওয়ে স্টেশন দিয়ে (১১১/১১২/১১৩/১১৪ নং লোকাল ট্রেন) চলাচল করে। তবে কোন আন্তঃনগর ট্রেন চলাচল করে না।  তথ্যসূত্র  বিষয়শ্রেণী:চট্টগ্রাম জেলার রেলওয়ে স্টেশন
পাক্কানার হলেন মালয়ালম লোককাহিনির একটি চরিত্র। বররুচির পুত্র হিসাবে পাক্কানার জন্মগ্রহণ করেছিলেন। বররুচি ছিলেন বিখ্যাত জ্যোতিষী, যিনি রাজা বিক্রমাদিত্যের দরবারে অলংকৃত করেছিলেন।  জন্ম ও অবস্থান পারায়ি পেট্টা পান্থিরুকুলাম (পারিয়া মহিলা থেকে জন্ম নেওয়া ১২জন সন্তান)-এর মধ্যে পাক্কানার ছিলেন দ্বিতীয়। এই বারোজন পুত্র হলেন: মেজথাল অগ্নিহোত্রি (ব্রাহ্মণ), পাক্কানার (পারায়া, খুবই নিম্ন বর্ণের), রজকন (রজক), নারানাথু ভারতান (এলায়থু, একটি নিম্ন শ্রেণীর ব্রাহ্মণ), কারাক্কল মাথা (উচ্চ বর্ণের নায়ার), আকাভুর চাথান (বৈশ্যন), ভাদুথালা নায়ার (নায়ার সৈনিক), ভাল্লোন (তামিলনাড়ুর তিরুভাল্লুভার), উপপুকোত্তন (মুসলিম), পানানার (পানান, দেশের একটি অতি নিম্ন বর্ণের সঙ্গীতজ্ঞ), পেরুমথাচান (ছুতার), ভাইল্লাক্কুন্নিলাপ্পান (দেবতা)।  ত্রিতলায় মেজথাল অগ্নিহোত্রির বাড়ি ভেমনচেরি মানা থেকে একটু দূরে, পাক্কানারের বসতি ছিল। অন্যথায় এটি আবার ইরাত্তিঙ্কল পারায়া উপনিবেশ নামে পরিচিত যা আরিক্কুন্নু সংলগ্ন। কেরালায় ঐতিহ্যবাহী বর্ণের শ্রেণিবিন্যাসে, পারায়া জাতিকে নিম্ন বর্ণ হিসাবে বিবেচনা করা হত। এই উপনিবেশে ১৮টি বাড়িতে পাক্কানার বংশের পরিবার বসবাস করে। গল্প চলে আসছে যে পাক্কানারই আসলে "আজভাঞ্চেরি থামপ্রাক্কল" (নাম্বুদ্রী ব্রাহ্মণের  সবচেয়ে বরিষ্ঠ পুরুষ সদস্যের উপাধি) থেকে একটি "থামপ্রাক্কল" তৈরি করেছিলেন, যাকে এই অঞ্চলের নাম্বুদ্রী ব্রাহ্মণদের প্রধান হিসাবে বিবেচনা করা হয়।    পাক্কানারের গল্প  কোত্তারথিল শঙ্কুনি রচিত ঐতিহ্যমালায় পাক্কানারের অনেক গল্প পাওয়া যায়। একটি গল্প অনুসারে পাক্কানার মাত্র ৪টি "মুরাম" (একটি ঐতিহ্যবাহী দক্ষিণ ভারতীয় কাষ্ঠফলক, যেটি ধান থেকে তুষ আলাদা করতে ব্যবহৃত) তৈরি করেছিলেন। পাক্কানার এর মধ্যে ৪টিই বিক্রি করে দেন। তিনি বলেন, "একটি জমা রাখার জন্য (তাঁর সন্তানদের জন্য, যাদের ভরণপোষণের জন্য তিনি সবকিছু প্রদান করেন), অন্যটি ঋণ পরিশোধের জন্য (তাঁর ঠাকুর্দা ঠাকুমাকে সাহায্য করার জন্য, যাঁরা তাঁকে আজকের পাক্কানার করেছেন), একটি তাঁর এবং তাঁর স্ত্রীর জন্য এবং শেষেরটি তিনি ফেলে দেন (এটি দাতব্যের জন্য, কিছু ফিরে পাবার আশা না করে)।" ঐতিহ্যমালার গল্পগুলি পারায়ি পেট্টা পান্থিরুকুলম (পারিয়া মহিলা থেকে জন্মগ্রহণকারী ১২জন সন্তান) -এর অলৌকিক ঘটনাগুলিকে সাধারণ গল্পের মাধ্যমে বর্ণনা করে জীবনের মূল্যবান নীতিগুলিকে শেখায়। ভুবনেশ্বরী মন্দিরে আজও "মুরাম" উৎসব হয়।  অন্য গল্পে পাক্কানারের বড় ভাই অগ্নিহোত্রী এবং তাঁর স্ত্রী পাক্কানারের বাড়িতে যান। অগ্নিহোত্রীর স্ত্রীকে একজন গোঁড়া উচ্চবর্ণের মহিলা হিসেবে চিত্রিত করা হয়েছে। অতিথিরা আসার সাথে সাথে পাক্কানার তাঁর স্ত্রীকে ডাকলেন। স্ত্রী সেই সময় কূপ থেকে জল তুলছিলেন। মহিলা বালতির দড়ি ছেড়ে দিয়ে তাঁর স্বামীর ডাকে সাড়া দিতে দৌড়ে গেলেন, কিন্তু বালতিটি যেখানে ছিল সেখানে হাওয়ার মধ্যেই রয়ে গেল। এটাকে বলা হয় বিশুদ্ধতা ও সম্মানের শক্তি যা তিনি পাক্কানারকে দেখিয়েছিলেন।   আরও দেখুন  পরায়ি পেট্টা পান্থিরুকুলম   তথ্যসূত্র   বিষয়শ্রেণী:হিন্দু পৌরাণিক চরিত্র
ঘাসফড়িং হল  আর্থ্রোপোডা পর্বের পতঙ্গ শ্রেণির প্রাণী ।   বৈশিষ্ট্য  এদের দেহ কাইটিনময় বহি:কঙ্কালে নির্মিত।এটির দেহ তিন খণ্ড বিশিষ্ট (মস্তক, বক্ষ ও উদর), তিন জোড়া সন্ধিযুক্ত পা, জটিল পুঞ্জাক্ষি , তিনটি সরলাক্ষি, এক জোড়া অ্যান্টেনা(শুঙ্গ) বহন করে। ঘাস ও লতাপাতার মধ্যে লাফিয়ে লাফিয়ে চলে বলে এদের নাম হয়েছে ঘাস ফড়িং।  বাসস্থান: ঘাস ফড়িং ঘাস,পাতা,শস্যের কচিপাতা আহার করে সে কারণে এমন ধরনের নিচু বসতি এদের পছন্দ । মূলত সব ধরনের বসতিতেই বিভিন্ন প্রজাতির ঘাসফড়িং দেখা যায়।স্বাদুপানি ও ম্যানগ্রোভ জলাশয়ে যেহেতু পানির উঠানামা বেশি হয় এবং ডিম পাড়ার স্থান প্লাবিত হয়ে যায় সে কারণে এসব বসতিতে ঘাসফড়িং কম বাস করে। প্রতিকূল আবহাওয়ায় এরা বিপুল সংখ্যায় পরিযায়ী হয় ; তখন এরা দিনে প্রায় ১৫  কিলোমিটার পর্যন্ত যেতে পারে। সারা বিশ্বে এ পর্যন্ত প্রায় বিশ হাজার ও বাংলাদেশে বিশ প্রজাতির ঘাসফড়িং শনাক্ত করা হয়েছে ৷ সাধারণ কয়েকটি প্রজাতির মধ্যে আছে, Schistocerca americana, Romalea microptera, এবং Poekilocerus pictus.   খাদ্য: ঘাসফ‌ড়িং তৃণ‌ভোজী বা শাকাশী প্রাণী। ডিম থে‌কে ফোটার পরপরই, নিম্ফ অবস্থায় ঘাসফ‌ড়িং চারপা‌শের যে কোন ছোট ছোট, সহজপাচ্য গাছ, ঘাস বা নতুন কোমল শাখাপ্রশাখা খে‌তে শুরু ক‌রে। দু'একবার খোলস মোচ‌নের পর একটু বড় হ‌লে শক্ত উ‌দ্ভিজ খাবার গ্রহণ ক‌রে। তরুণ ঘাস ফ‌ড়িং পূর্ণাঙ্গ‌দের মতই নি‌র্দিষ্ট উ‌দ্ভিজ খাবার গ্রহণ ক‌রে। তখন খাদ্য তা‌লিকায় ঘাস,পাতা ও শস্য প্রধান খাবার হিসে‌বে উ‌ঠে আ‌সে । বে‌শির ভাগ ঘাসফ‌ড়িং অ‌নেক প্রজা‌তির উ‌দ্ভিদ থে‌কে আহার সংগ্রহ ক‌রে, দু'একটি প্রজা‌তি সু‌নি‌র্দিষ্ট উ‌দ্ভিদ থে‌কে আহার গ্রহণ ক‌রে ।   বাহ্যিক গঠন    আকার আকৃতি  এদের দেহ সরু, লম্বাটে, বেলনাকার, খণ্ডায়িত এবং দ্বিপার্শীয় প্রতিসম। এরা তুলনামূলক বৃহদাকৃতির পতঙ্গ এবং লম্বায় ৮-৯ সেন্টিমিটার পর্যন্ত হতে পারে।   বর্ণ  দেহের রঙ অনেকটা হলদে-সবুজ(Yellowish green) ধরনের অথবা বাদামী রঙের মাঝে নানা ধরনের ফোঁটা(spots) বা ডোরাকাটা(markings) হতে পারে।   এদের দেহের বর্ণ হরিদ্রাভাব সবুজ বা বাদামী বর্ণের হয়ে থাকে। এদের অনেক প্রজাতির দেহের বর্ণ বাসস্থানের সাথে মিলে যায়, যা ক্যামোফ্লাজ নামে পরিচিত। এটা তাদেরকে শত্রুর হাত থেকে রক্ষা করে ও পরিবেশের সাথে মানিয়ে নিতে সহায়তা করে ৷ এছাড়াও কিছু ঘাসফড়িং আছে উজ্জ্বল নীল-হলুদ রঙের(যেমনঃ- Poekilocerus pictus)   বহিঃকঙ্কাল  ঘাসফড়িং-এর দেহ কাইটিন নির্মিত কিউটিকল নামক বহিঃকঙ্কালে আবৃত। প্রতিটি দেহখণ্ডকে একটি কিউটিকল পুরু ও শক্ত পাতের মতো গঠন সৃষ্টি করে। এদের স্ক্লেরাইট বলে। দুটি স্ক্লেরাইটের মধ্যবর্তী কিউটিকল পাতলা ও নরম থাকে। এদের সূচার বলে। প্রতি দেহখণ্ডকের পৃষ্ঠদেশীয় পাতকে টার্গাম বা টার্গাইট বলে এবং অঙ্কদেশীয় পাতকে স্টার্নাম বা স্টার্নাইট বলে। এরা পার্শ্বদেশে প্লিউরন বা প্লুরাইট পাত দ্বারা পরস্পর যুক্ত থাকে।   দেহের বিভক্তি  অন্যান্য পতঙ্গের মতো ঘাসফড়িং-এর দেহ তিনটি অঞ্চলে বিভক্ত, যথা- মস্তক(পুঞ্জাক্ষি,সরলাক্ষি,এন্টেনা,মুখোপাঙ্গো),বক্ষ(ডানা,পা,স্পাইরাকাল বা শ্বাসরন্ধ্র  ),উদর(টিমপেনাম,শ্বাসরন্ধ্র,পায়ু,বহিঃজননাঙ্গ)   তথ্যসূত্র     বিষয়শ্রেণী:তৃণভোজী পতঙ্গ বিষয়শ্রেণী:পতঙ্গের সাধারণ নাম বিষয়শ্রেণী:পতঙ্গ ট্যাক্সা
লেন্ডল মার্ক প্ল্যাটার সিমন্স (; জন্ম: ২৫ জানুয়ারি, ১৯৮৫) ওয়েস্ট ইন্ডিজের ত্রিনিদাদ ও টোবাগো’র পোর্ট অব স্পেনে জন্মগ্রহণকারী বিশিষ্ট আন্তর্জাতিক ক্রিকেটার। তার কাকা ওয়েস্ট ইন্ডিজের সাবেক টেস্ট ক্রিকেটার ফিল সিমন্স।Cricket Archive - Lendl Simmons ওয়েস্ট ইন্ডিজ দলে তিনি মূলতঃ ডানহাতি ব্যাটসম্যান। তবে, দলের প্রয়োজনে মাঝে-মধ্যে ডানহাতি মিডিয়াম পেস বোলিং করে থাকেন লেন্ডল সিমন্স। এছাড়াও তিনি উইকেট-রক্ষকের দায়িত্বও পালন করে থাকেন। ঘরোয়া প্রথম-শ্রেণীর ক্রিকেটে ত্রিনিদাদ ও টোবাগোর প্রতিনিধিত্ব করছেন তিনি।   খেলোয়াড়ী জীবন  উদীয়মান তরুণ খেলোয়াড় হিসেবে ২০০২ সালে নিউজিল্যান্ডে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপ ও ২০০৪ সালে বাংলাদেশে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে ওয়েস্ট ইন্ডিজ অনূর্ধ্ব-১৯ ক্রিকেট দলের সদস্যরূপে খেলেন।   আন্তর্জাতিক ক্রিকেট  দুই বছর পর ৭ ডিসেম্বর, ২০০৬ তারিখে ফয়সালাবাদের ইকবাল স্টেডিয়ামে পাকিস্তান দলের বিপক্ষে একদিনের আন্তর্জাতিক ক্রিকেটের মাধ্যমে অভিষিক্ত হন। ২০০৮-০৯ মৌসুমে ইংল্যান্ড দল ওয়েস্ট ইন্ডিজ সফর করলে ত্রিনিদাদের কুইন্স পার্ক ওভালে অনুষ্ঠিত ৫ম ও চূড়ান্ত টেস্টে অভিষেক ঘটে লেন্ডলের। খেলায় তিনি ২৪ ও ৮ রান করলেও ওয়েস্ট ইন্ডিজ সিরিজ ড্র করতে সক্ষম হয়।  ওয়েস্ট ইন্ডিজ ক্রিকেট বোর্ড কর্তৃপক্ষ ১১ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য ওয়েস্ট ইন্ডিজ দলের ১৫-সদস্যের চূড়ান্ত তালিকা প্রকাশ করে। তিনিও দলের অন্যতম সদস্য মনোনীত হন। ১৬ ফেব্রুয়ারি, ২০১৪ তারিখে ওয়েস্ট ইন্ডিজ দল গ্রুপ-পর্বে আয়ারল্যান্ড দলের বিপক্ষে প্রথম খেলায় অংশগ্রহণ করে। ৫ উইকেটে ৮৭ করার পর ৬ষ্ঠ উইকেটে ড্যারেন স্যামিকে (৮৯) সাথে নিয়ে ২১.১ ওভারে ১৫৪ রান তোলে দলকে ৩০৪/৭-এ নিয়ে যান। খেলায় তিনি তার ২য় ওডিআই সেঞ্চুরি করেন। তার অসামান্য ক্রীড়ানৈপুণ্য থাকা স্বত্ত্বেও দল ৪ উইকেটে পরাজয়বরণ করে যা ক্রিকেট বিশ্বকাপের ইতিহাসে টেস্টখেলুড়ে দলের বিপক্ষে আয়ারল্যান্ডের চতুর্থ জয়লাভ।   তথ্যসূত্র    আরও দেখুন   মারলন স্যামুয়েলস  শিবনারায়ণ চন্দরপল  ২০১৫ ক্রিকেট বিশ্বকাপ  ওয়েস্ট ইন্ডিজ ক্রিকেট দল  ২০১৬-১৭ সংযুক্ত আরব আমিরাতে ওয়েস্ট ইন্ডিজ বনাম পাকিস্তান ক্রিকেট দল   বহিঃসংযোগ       বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:২০০৭ ক্রিকেট বিশ্বকাপের ক্রিকেটার বিষয়শ্রেণী:২০১৫ ক্রিকেট বিশ্বকাপের ক্রিকেটার বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার বিষয়শ্রেণী:ওয়েস্ট ইন্ডিজের টুয়েন্টি২০ আন্তর্জাতিক ক্রিকেটার বিষয়শ্রেণী:ত্রিনিদাদ ও টোবাগোর ক্রিকেটার বিষয়শ্রেণী:ত্রিনবাগো নাইট রাইডার্সের ক্রিকেটার বিষয়শ্রেণী:ত্রিনিদাদ ও টোবাগোর উইকেট-রক্ষক বিষয়শ্রেণী:গায়ানা আমাজন ওয়ারিয়র্সের ক্রিকেটার বিষয়শ্রেণী:মুম্বই ইন্ডিয়ান্সের ক্রিকেটার বিষয়শ্রেণী:করাচি কিংসের ক্রিকেটার বিষয়শ্রেণী:সেন্ট কিট্‌স ও নেভিস প্যাট্রিয়টসের ক্রিকেটার বিষয়শ্রেণী:সেন্ট লুসিয়া কিংসের ক্রিকেটার বিষয়শ্রেণী:ব্রিসবেন হিটের ক্রিকেটার বিষয়শ্রেণী:রংপুর রাইডার্সের ক্রিকেটার বিষয়শ্রেণী:খুলনা টাইগার্সের ক্রিকেটার বিষয়শ্রেণী:পেশাওয়ার জালমির ক্রিকেটার বিষয়শ্রেণী:লাহোর কালান্দার্সের ক্রিকেটার বিষয়শ্রেণী:পোর্ট অব স্পেনের ব্যক্তিত্ব বিষয়শ্রেণী:রাজশাহী রয়্যালসের ক্রিকেটার বিষয়শ্রেণী:ওয়েস্ট ইন্ডিজ বি দলের ক্রিকেটার বিষয়শ্রেণী:উইকেট-রক্ষক
সীতাকুণ্ড সরকারি মহিলা কলেজ চট্টগ্রামের সীতাকুণ্ড উপজেলায় অবস্থিত একটি সরকারি মহিলা কলেজ। ১৯৯৪ সালে কলেজটিকে সীতাকুণ্ড বালিকা উচ্চ বিদ্যালয় হতে পৃথকীকরণ করা হয় এবং ২০১৮ সালের আগস্টে জাতীয়করণ করা হয়।   ইতিহাস  এটি ১৯৯৪ সালে প্রতিষ্ঠিত হয়। তবে পূর্বে এটি বাংলাদেশ সরকার কর্তৃক স্বীকৃত ছিল না। ২০১৮ সালের আগস্টের ৮ তারিখ এটি সরকারি কলেজ হিসেবে স্বীকৃতি পায়।   শিক্ষা কার্যক্রম  সীতাকুন্ড সরকারি মহিলা কলেজ এইচএসসি, অনার্স এবং ডিগ্রী কোর্স প্রদান করে।   আরও দেখুন   চট্টগ্রামের কলেজের তালিকা   তথ্যসূত্র    বহিঃসংযোগ     বিষয়শ্রেণী:১৯৯৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৯৪-এ বাংলাদেশে প্রতিষ্ঠিত বিষয়শ্রেণী:বাংলাদেশের সরকারি মহাবিদ্যালয় বিষয়শ্রেণী:বাংলাদেশের মহিলা বিশ্ববিদ্যালয় ও মহাবিদ্যালয় বিষয়শ্রেণী:চট্টগ্রাম জেলায় জাতীয় বিশ্ববিদ্যালয় অধিভুক্ত মহাবিদ্যালয় বিষয়শ্রেণী:বিএনসিসি-এর কর্ণফুলী রেজিমেন্টের ইউনিট
গোল্ডেন পয়জন ব্যাঙ ( Phyllobates terribilis ), যা গোল্ডেন ডার্ট ব্যাঙ বা গোল্ডেন পয়জন অ্যারো ব্যাঙ নামেও পরিচিত, এটি কলম্বিয়ার অতিবৃষ্টি অরণের স্থানীয় একটি পয়জন ডার্ট ব্যাঙ । স্বাভাবিক বাসস্থান ধ্বংসের কারণে গোল্ডেন পয়জন ব্যাঙ বিপন্ন হয়ে পড়েছে। আকারে ক্ষুদ্র হওয়া সত্ত্বেও এই ব্যাঙ সম্ভবত বিশ্বে সবচেয়ে বিষাক্ত প্রাণী।   বিষাক্ততা  এদের উজ্জ্বল রঙের চামড়ায় তীব্র স্নায়ুবিষ থাকে। এক ধরনের বিশেষ বিষ হল ব্যাট্রাকোটক্সিন। মাংসপেশীর যে ভোল্টেজ-দ্বারযুক্ত সোডিয়াম প্রণালীর সাথে ব্যাট্রাকোটক্সিন আবদ্ধ হয়, এদের শরীরে বংশাণুগত পরিব্যক্তির ফলে বেশ কিছু পরিবর্তন আসে যার ফলে ব্যাট্রাকোটক্সিন এদের শরীরে প্রভাব ফেলতে পারে না। পাপুয়া নিউ গিনিতে রিজেন্ট হুইসলার ও রুফাস-নেপ্ড বেলবার্ড পাখিদের পালক ও চামড়াতে এই বিষ পাওয়া যায়।  তথ্যসূত্র   বিষয়শ্রেণী:আইইউসিএন লাল তালিকার বিপন্ন প্রজাতি
মহারানী চিমনাবাই (১৮৭১ – ২৩শে আগস্ট ১৯৫৮), এছাড়া চিমনাবাই দ্বিতীয় নামেও পরিচিত, সয়াজিরাও গায়কওয়াড়ের দ্বিতীয় স্ত্রী এবং বড়োদরার মহারানি ছিলেন।  তিনি একজন প্রগতিশীল মহিলা ছিলেন, তিনি মেয়েদের শিক্ষার জন্য কাজ করেছিলেন, পরদা প্রথা এবং বাল্যবিবাহ বাতিলে উল্লেখযোগ্য ভূমিকা পালন করেছিলেন, এবং ১৯২৭ সালে সর্বভারতীয় মহিলা সম্মেলনের (এআইডব্লিউসি) প্রথম সভাপতি হয়েছিলেন। ব্যক্তিগত জীবন জন্মের সময় তাঁর নাম ছিল শ্রীমন্ত গজরাবাই দেবী। তিনি ছিলেন শ্রীমন্ত সর্দার বাজিরাও অমৃতরাও ঘাটগের কন্যা। তিনি ছিলেন সয়াজিরাও গায়কওয়াড়ের দ্বিতীয় স্ত্রী। তাঁর কন্যা ইন্দিরা দেবী কোচবিহারের মহারাজে জিতেন্দ্র নারায়ণের সহধর্মিণী হন। প্রতিষ্ঠান এবং অবদান নারী শিক্ষার জন্য আর্থিক সাহায্য প্রদান থেকে শুরু করে বৃত্তি প্রদান প্রতি ক্ষেত্রেই চিমনাবাইয়ের অবদান আছে। তিনি নারী শিক্ষার সংস্কারের জন্য কাজ করেছিলেন এবং নারী সমাজের উন্নতির জন্য বিভিন্ন প্রতিষ্ঠান গড়ে তোলেন। তিনি অনেকগুলি সংস্থার সভাধ্যক্ষ ছিলেন, সেগুলি হল মহারানি চিমনাবাই মহিলা পাঠশালা; মহারানি চিমনাবাই উদ্যোগালয়; মহারানি চিমনাবাই উচ্চ বিদ্যালয়; এবং মহারানি চিমনাবাই মাতৃত্ব ও শিশু কল্যাণ পরিষদ এবং মহারানি চিমনাবাই মহিলা ক্লাব।  মহারানি চিমনাবাই দ্বারা প্রতিষ্ঠিত সুপরিচিত মহিলা প্রতিষ্ঠান হল মহারানি চিমনাবাই উদ্যোগালয় বা চিমনাবাই মহিলা শিল্পগৃহ। এটি ১৯১৪ সালে মধ্যবিত্ত, শ্রমজীবী ​​মহিলা এবং বিধবাদের জন্য স্বয়ংসম্পূর্ণতার স্বপ্ন নিয়ে শুরু হয়েছিল। তিনি নারী শিক্ষায় সহায়তাকারী মহিলাদের জন্য অনেক অনুদান দিয়েছেন।  ১৯১১ সালে, মহারানী এস. এম. মিত্রের সাথে ভারতীয় জীবনে নারীর অবস্থান নিয়ে সহ-লেখন করেন। সেখানে তিনি মহিলাদের আলোকিত করার জন্য এতগুলি প্রকল্পের ব্যর্থতার কথা তুলে ধরেছিলেন, কারণ হিসেবে তিনি বলেন মহিলারা নিজেরাই এই প্রকল্পগুলির নিয়ন্ত্রণ নিতে স্বাধীন নন। "পরদা" বিলুপ্তি "পরদা" প্রথাটি ভারতে লক্ষণীয়ভাবে চালু ছিল। কিন্তু মহারানি মনে করতেন এটি একটি মন্দ প্রথা যা নারীদের শ্বাসরোধ করে। ১৯১৪ সালে, বরোদার মহারানি নিজেই পরদার সমাপ্তি করে নয়া মন্দিরে একটি সর্বজনীন দরবারে মহারাজের সাথে একই কেদারায় বসেছিলেন। বাল্য বিবাহ বন্ধ করা সরোজিনী নাইডু, শ্রীমতী কমলা, রাজকুমারী অমৃত কৌর সহ সেই সময়ের বিশিষ্ট এবং নেতৃস্থানীয় ভারতীয় মহিলাদের একটি সম্মেলনে বাল্যবিবাহ বাতিলের দাবি জানিয়েছিলেন মহারানি।  বহিঃসংযোগ   তথ্যসূত্র   আরও পড়ুন Moore, Lucy (2004) Maharanis: the lives and times of three generations of Indian princesses. London: Viking   বিষয়শ্রেণী:১৮৭২-এ জন্ম বিষয়শ্রেণী:১৯৫৮-এ মৃত্যু বিষয়শ্রেণী:ভারতীয় রাজকীয় নারী বিষয়শ্রেণী:১৯শ শতাব্দীর ভারতীয় নারী বিষয়শ্রেণী:১৯শ শতাব্দীর ভারতীয় ব্যক্তি বিষয়শ্রেণী:২০শ শতাব্দীর ভারতীয় নারী বিষয়শ্রেণী:২০শ শতাব্দীর ভারতীয় ব্যক্তি বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:২০শ শতাব্দীর ভারতীয় লেখক